### 5.4. Exporta un fitxer

El GIMP utilitza l'ordre Desa només per a desar imatges en el seu format XCF natiu. Quan necessiteu la imatge en un format de fitxer diferent, podeu utilitzar l'ordre Exporta.

Figura 15.61. El diàleg exporta la imatge

#### 5.4.1. Activeu el diàleg

- Podeu accedir a aquesta ordre des del menú Fitxer → Anomena i exportation…,

- o des del teclat utilitzant la drecera Ctrl+Maj+E.

#### 5.4.2. El diàleg Exporta la imatge

Amb aquest navegador de fitxers, podeu editar directament el nom del fitxer i l'extensió en la casella del nom (el valor per defecte és «Sense títol.png») o seleccionant un fitxer existent per sobreescriure a la llista de noms. També heu de fixar la destinació de la imatge a Desa en la carpeta. Navegueu per les carpetes si preferiu una destinació d'imatge diferent. També podeu crear una carpeta nova si cal.

Seleccioneu el tipus de fitxer. Si desplegueu aquesta opció, podeu seleccionar el format del fitxer i l'extensió de fitxer relacionat per al vostre fitxer en la llista.

Els diàlegs de formats de fitxer es descriuen a Secció 1, «Fitxers».

#### 5.4.3. Exportació

Quan el nom del fitxer i la destinació s'estableixen, feu clic a Exporta. Això obre el diàleg d'exportació pel format de fitxer especificat.

| Nota
Si el nom que heu introduït ja existeix, se us demanarà si voleu sobreescriure aquest fitxer o no. Si se selecciona una màscara de capa o un canal en lloc d'una capa, i el format d'exportació no ho permet, se us demanarà confirmació.

Si heu carregat un fitxer que no sigui XCF, l'ordre Fitxer → Sobreescriu (seguida del nom del fitxer) permet sobreescriure el fitxer original, mantenint el seu format de fitxer.

Si modifiqueu una imatge que ja heu exportat abans, l'ordre Fitxer → Exporta a (seguida del nom del fitxer) permet exportar el fitxer de nou en el mateix format de fitxer.

5.3. Desa el fitxer |  | 5.5. Exporta els formats de fitxer

Report a bug in GIMP Informa d'un error de documentació