### 3.5. Diàleg dels degradats

Figura 15.32. La finestra de diàleg dels degradats

The «Gradients» dialog offers a gradient palette which is used to select a gradient a set of colors arranged in a linear scale for use with the Gradient tool and numerous other operations. It also gives you access to several functions for manipulating gradients. You can select a gradient by clicking on it in the list: it will then be shown in the Brush/Pattern/Gradient area of the Toolbox. A few dozen nice gradients come pre-installed with GIMP. You can create more using the Gradient Editor. General information about gradients and how they are used in GIMP can be found in the Gradients section.

Els primers cinc degradats són particulars: reprodueixen de diferents maneres el degradat entre els colors del primer pla i del fons de la caixa d'eines .

- Primer pla cap al Fons: només blanc i negre amb un límit clar.

- Primer pla cap al fons (to HSV sentit horari/antihorari): tots els tons en el cercle cromàtic entre el color del primer pla i els del fons, sentit horari o antihorari.

- Primer pla cap al Fons (RGB): degradat per defecte, entre els colors del primer pla i els del fons de la caixa d'eines, en mode RGB.

- Primer pla cap a transparent : només s'utilitza el color del primer pla, des de l'opacitat completa fins a la transparència completa. Aquest degradat és molt útil quan es treballa amb collages fusionats o amb efectes de boira.

#### 3.5.1. Activeu el diàleg

Aquest diàleg és un diàleg acoblable; mireu la secció Secció 2.3, «Diàlegs i acobladors» sobre el seu ús.

Podeu accedir-hi:

- des d'un menú principal: Finestres → Diàlegs acoblables → Degradats;

- des del menú Pestanya en qualsevol diàleg acoblable fent clic al botó del menú Pestanya i seleccionant Afegeix una pestanya → Degradats.

- des de la caixa d'eines, fent clic al degradat actual a la zona Pinzell/Patró/Degradat (si heu marcat l'opció «Mostra el pinzell actiu, el patró i el degradat» a les preferències de la caixa d'eines).

- Des de la imatge utilitzant la tecla drecera Ctrl+G.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg de «Degradats» des del menú principal: Finestres → Degradats.

#### 3.5.2. Ús del diàleg dels «Degradats»

La forma més bàsica d'utilitzar aquest diàleg és fer clic sobre un dels degradats de la llista, i convertir-ho en el degradat actiu del GIMP, s'utilitzarà en qualsevol operació que involucri un degradat.

Si feu doble clic en un degradat, s'obrirà l'editor de degradats on podreu canviar el nom. Tanmateix només es permet canviar el nom dels degradats que hàgiu creat, no els proporcionats pel GIMP. Podeu reanomenar un degradat ja instal·lat, però recuperarà el nom original quan es reiniciï el GIMP. Com a regla general, no podeu modificar els recursos originals del GIMP només els que heu creat vosaltres.

Mode Graella i mode Llista

  En el menú de la pestanya, podeu triar entre Visualitza com a graella i Visualitza com a llista. En el mode graella, els degradats es col·loquen en una taula rectangular. En el mode llista, els degradats estan alineats verticalment amb el seu nom.

  En el menú de la pestanya, l'opció Previsualitza la mida us permet adaptar la mida de les previsualitzacions dels degradats al vostre gust.

La barra de botons de la part inferior ofereix la funcionalitat següent:

Edita el degradat

  Aquest botó activa l'Editor de degradat.

Degradat nou

  Això crea un degradat nou, inicialitzat com una simple escala de grisos, i activa l'editor de degradats perquè pugueu alterar-lo.

  Els degradats que creeu es desen automàticament a la carpeta `gradients` del directori personal del GIMP. Qualsevol fitxer de degradat (acabat amb l'extensió `.ggr`) trobat en una d'aquestes carpetes, es carregarà automàticament quan inicieu el GIMP. Podeu afegir més directoris al camí de cerca del degradat, si voleu, a la pestanya Degradats de la secció Carpetes de dades del diàleg Preferències.

Duplica el degradat

  Es crea una còpia del degradat seleccionat. Podeu editar la còpia, ja que no es pot editar l'original.

Suprimeix el degradat

  En fer clic en aquest botó, eliminarà tots els rastres del degradat, si teniu permís per a fer-ho. Es demana confirmació.

Actualitza els degradats

  Si afegiu degradats a la carpeta personal `gradients` des d'altres mitjans que no siguin aquest diàleg, aquest botó fa que es recarregui la llista, per tal que les noves entrades estiguin disponibles.

També es pot accedir a les funcions realitzades per aquests botons des del menú emergent del diàleg, que s'activa fent clic-dret a qualsevol lloc de la llista de degradats, o mitjançant el Menú de degradat en el menú de la pestanya.

El menú de degradat també aporta algunes funcions addicionals:

Anomena i desa en POV-Ray...

  Això us permet desar al degradat en el format utilitzat pel programa 3D POV-Ray.

Copia la ubicació del degradat

  Aquesta ordre permet copiar la ubicació del fitxer del degradat al porta-retalls. Després podeu utilitzar-ho en un editor de text.

Mostra en el Gestor de fitxers

  Mostra en el Gestor de fitxers obre la ubicació del degradat en el Gestor de fitxers predeterminat del sistema.

Degradat personalitzat...

  Aquesta ordre crea una mostra de la imatge, omplerta amb el degradat seleccionat. En la finestra del diàleg podeu seleccionar l'amplada i l'alçada de la imatge així com la direcció del degradat.

Anomena i desa el degradat en CSS…

  El llenguatge CSS (Fulls d'estil en cascada) s'utilitza per formatar la visualització dels fitxers HTML i XML, per exemple el color de fons, la mida de la lletra, o el degradat del fons. El connector «Desa el CSS» és un generador CSS3 de degradat lineal que permet desar un fragment de codi CSS3, conté les dades de degradat per a un degradat determinat del GIMP. Aquest fragment de codi és un fitxer de text: podeu copiar i enganxar al full d'estils relacionat amb el fitxer HTML, així s'aconsegueix un fons degradat en obrir el fitxer HTML en els navegadors web Firefox, Chrome o Safari. Aquest fragment de codi CSS3 també es pot utilitzar com un degradat en els fitxers SVG.

  Ací hi ha un exemple d'un fragment de codi CSS3, s'utilitza el degradat blau verd:

  Un fragment CSS creat amb Anomena i desa en CSS.

  background-image: linear-gradient(top, rgb(0,123,255) 0%, rgb(72,226,255) 56%,
  rgb(0,255,161) 100%);

##### 3.5.2.1. Etiquetatge

Podeu utilitzar etiquetes per a reorganitzar la visualització dels degradats. Consulteu Secció 3.7, «Etiquetatge».

#### 3.5.3. Editor de degradat

Figura 15.33. L'Editor de degradat

L'editor de degradat permet editar els colors d'un degradat. Només es pot utilitzar amb els degradats que heu creat (o una còpia d'un degradat del GIMP), no amb els degradats que venen proporcionats pel GIMP. És una eina sofisticada que requereix una mica de temps per a entendre-la. El concepte de base és que un degradat es pot descompondre en una sèrie de segments, cada segment consta d'una transició suau que va del color de l'extrem esquerre a un color de l'extrem dret, a cada extrem hi pot anar qualsevol color. L'editor dels degradats permet empaquetar un nombre de segments, amb diverses opcions per a la transició d'esquerra a dreta. El terme anglès per Editor de degradat és «Gradient Editor».

##### 3.5.3.1. Activació de l'editor de degradat

L'Editor de degradat pot activar-se de diferents maneres:

- feu un doble clic sobre la franja del degradat en el diàleg dels degradats,

- des del menú contextual que s'obté fent clic dret sobre el nom del degradat seleccionat,

- fent clic al botó Edita el degradat en el diàleg dels degradats,

- des del menú dels degradats que s'obté fent clic a en el diàleg dels degradats.

##### 3.5.3.2. Visualització

Nom

  Ací és on podreu canviar amb quin nom es mostra el degradat a la llista de degradats.

La finestra de la previsualització del degradat

  A sota del nom, veureu el resultat actual del vostre treball. Si moveu el punter del ratolí en aquesta pantalla, funciona com un selector de color. La informació del píxel sota el ratolí es mostra a baix en l'àrea de previsualització i lliscador.

  Posició és un nombre entre 0,000 a l'esquerra i 1,000 a la dreta del degradat. A continuació es mostren els valors de color en mode RGB i HSV, seguits dels valors de Luminància i Opacitat.

  Si feu clic i arrossegueu sobre la visualització, es mostra la posició i els valors RGB. Tanmateix, aquests valors es transmeten a temps real sobre el color del primer pla de la caixa d'eines i els quatre primers degradats de la llista (prement la tecla Ctrl, el color s'envia al color del fons de la caixa d'eines).

Lliscadors de Selecció/Control de l'interval

  Sota la visualització del degradat, hi ha una sèrie de petits triangles blancs i negres alineats en fila que permeten ajustar els punts blancs, negres i mitjans en la previsualització del degradat. Un segment és l'espai entre dos triangles negres consecutius. Dins de cada segment hi ha un triangle blanc, que s'utilitza per a «deformar» els colors del segment, de la mateixa manera que el lliscador central de l'eina Nivells deforma els colors. Podeu seleccionar un segment fent clic entre els dos triangles negres, i es passarà del blanc al blau. Podeu seleccionar un interval de segments polsant Maj i fent-hi clic a sobre. L'interval seleccionat sempre conté segments consecutius; així que si us en salteu algun mentre pressioneu Maj i feu clic, els segments hi seran inclosos automàticament. Si l'opció «Actualització instantània» està marcada, la visualització s'actualitza automàticament amb qualsevol moviment del lliscador; en cas contrari, els canvis només es mostraran quan es deixi anar el botó del ratolí.

  Podeu moure els lliscadors, els segments i les seleccions. Si feu clic i arrossegueu un lliscador, moureu la transició corresponent. Si feu clic i arrossegueu un segment, el podreu moure fins al següent triangle. Si premeu Maj + clic i arrossegueu el segment/selecció, podreu moure el segment/selecció i comprimir/dilatar els segments següents.

Barra de desplaçament

  Sota els lliscadors hi ha una barra de desplaçament. La barra entra en acció si s'amplia/redueix el degradat.

Zona d'informació

  A sota, un mostrari del color mostra el color assenyalat pel cursor del ratolí. La informació sobre aquest color i els consells d'ajuda o missatges d'informació poden aparèixer ací.

Botons

  La barra de botons de la part inferior ofereix la funcionalitat següent:

  Redueix

    Aquest botó redueix horitzontalment l'àrea de visualització del degradat.

  Amplia

    Fent clic en aquest botó, s'expandeix horitzontalment l'àrea de visualització del degradat. Després podeu utilitzar la barra de desplaçament per a moure la visualització a l'esquerra o a la dreta.

  Ajusta

    En fer clic sobre aquest botó, la visualització es redimensiona horitzontalment, per tal d'ajustar-se a la finestra.

##### 3.5.3.3. El menú emergent de l'editor de degradat

Podeu accedir al menú de l'editor de degradat fent clic dret sobre la visualització del degradat, o triant l'opció de dalt en el diàleg del menú de la pestanya. El menú us permet editar els colors de l'esquerra i de la dreta de cada segment, barrejar colors, seleccionar un model de color i editar segments. Aquest editor només funciona amb degradats personalitzats o amb una còpia d'un degradat del sistema.

En el menú es troben les següents ordres:

Edita els colors dels extrems

Tipus de color Esquerre/Dret

  Aquest submenú permet seleccionar els colors de l'extrem dels colors del primer pla i del fons de la caixa d'eines. Si canvieu els colors del primer pla o del fons, els colors de l'extrem també es canviaran. L'alternativa és seleccionar un color de l'extrem Fix.

  En el menú es troben les següents ordres:

  Fixa

    Fixa

  Color del primer pla

    Color del primer pla

  Color del primer pla (transparent)

    Color del primer pla (transparent)

  Color del fons

    Color del fons

  Color de fons (transparent)

    Color de fons (transparent)

Color dels extrems esquerre/dret

  Aquestes opcions us permeten triar un color per al punt final respectiu utilitzant un editor de color.

  | Nota
  Aquesta ordre està relacionada amb l'anterior i es torna inactiva (en gris) si s'ha seleccionat un valor diferent de Fix per al Tipus de color corresponent esquerre [dret].

Carrega el color Esquerre/Dret des de

  Aquestes opcions ofereixen diverses maneres alternatives d'assignar colors als extrems del segment. Assumint que us voleu ocupar de l'extrem esquerre, des del submenú haureu de triar entre:

  L'extrem dret del segment veí esquerre

    Aquesta opció provocarà que el color de l'extrem dret del segment veí de l'esquerra, s'assigni a l'extrem esquerre del segment seleccionat.

  Extrem dret

    Aquesta opció provocarà que el color de l'extrem dret del segment seleccionat, s'assigni a l'extrem esquerre.

  Color del Primer pla/Fons

    Aquesta opció provoca que el color del primer pla o del fons actual del GIMP, tal com es mostra en la caixa d'eines, s'assigni a l'extremitat. Recordeu que pel fet de canviar posteriorment el color del primer pla i del fons, no canviarà els colors de l'extremitat.

  Entrades RGBA

    En la part inferior del menú hi ha deu «entrades de memòria» per a ajudar en l'elecció d'un color. Podeu assignar colors utilitzant l'opció del menú «Desa» descrita a continuació. Si trieu una d'aquestes entrades, el color s'assignarà a l'extremitat.

Desa el color esquerre/dret a

  Aquestes opcions fan que el color de l'extremitat estigui assignat a l'«entrada de la memòria» seleccionat al submenú.

Feu clic i arrossegueu els colors

  També podeu arrossegar i deixar anar un color des dels colors del primer pla i del fons de la caixa d'eines o des d'una paleta

  - en una extremitat (triangle negre), per a definir els colors dreta o esquerra,

  - a l'àrea de visualització del degradat, per a afegir una nova extremitat amb aquest color en cada costat.

Funcions de barreja i coloració del segment

Funció de barreja del segment

  Aquesta opció determina el desenvolupament de la transició entre els dos extrems de l'interval (segment o selecció), ajustant el tipus especificat de funció als extrems i punts centrals de l'interval:

  Lineal

    Opció per defecte. El color varia linealment des d'un extrem de l'interval a un altre.

  Corbat

    El degradat varia més ràpidament en les extremitats de l'interval que al centre.

  Sinusoidal

    L'oposat del tipus corbat. El degradat varia més ràpidament al centre de l'interval que en els extrems.

  Esfèrica (incremental)

    El degradat varia més ràpidament a l'esquerra de l'interval que a la dreta.

  Esfèric (decreixent)

    El degradat varia més ràpidament a la dreta que a l'esquerra.

  Pas

    El degradat canvia del valor esquerre al valor dret en un pas sense colors intermedis.

Tipus de coloració per segment

  Aquesta opció proporciona un control addicional sobre el tipus de transició des d'un extrem a l'altre, en l'espai RGB o l'espai HSV.

  En el menú es troben les següents ordres:

  RGB

    RGB

  HSV (to sentit antihorari)

    HSV (to sentit antihorari)

  HSV (to sentit horari)

    HSV (to sentit horari)

Modifica els segments

Capgira el segment

  Aquesta opció capgira la direcció del desenvolupament del degradat en l'interval seleccionat (segment o selecció), capgirant tots els colors i les ubicacions dels extrems.

Duplica el segment

  Aquesta opció divideix l'interval seleccionat (el segment o la selecció) en dues parts, cadascuna de les quals és una còpia comprimida perfecta del segment original.

Divideix el segment per la meitat

  Aquesta opció divideix en dos cada segment de l'interval seleccionat, al nivell del triangle blanc.

Divideix el segment uniformement

  Aquesta opció és similar a l'anterior, però divideix cada segment per la meitat entre els extrems, no ho fa des del triangle blanc. El tall és uniforme: els segments creats són de la mateixa mida.

Suprimeix el segment

  Aquesta opció elimina tots els segments de l'interval seleccionat (segment o selecció), els reemplaça per un sol triangle negre al centre i allarga els segments de tots dos costats per a omplir el buit.

Recentra el punt mig del segment

  Aquesta opció mou el triangle blanc de cada segment de l'interval seleccionat fins a un punt a mig camí entre els dos triangles negres veïns.

Redistribueix les nanses en el segment

  Aquesta opció fa que els triangles negres i blancs de l'interval seleccionat es desplacin perquè la distància d'un a l'altre sigui per a tots igual.

Barreja els colors

Aquestes opcions només estan disponibles si se seleccionen diversos segments.

Barreja els colors dels extrems

  Aquesta opció fa la mitjana dels colors dels dos extrems interns de l'interval, de tal manera que la transició entre els segments sigui suau.

Barreja l'opacitat dels extrems

  Aquesta opció fa el mateix que l'opció anterior, però amb l'opacitat en lloc del color.

Edita el Degradat actiu

  Quan està activat, l'editor de degradats carregarà automàticament el degradat actiu del moment. Si està desactivat, l'editor de degradats no canviarà quan canviï el degradat actiu.

| Atenció
No hi ha el «desfer» en l'editor de degradat. Aneu amb compte!

##### 3.5.3.4. Exemple d'ús de l'editor de degradat

Totes aquestes opcions poden semblar una mica avorrides. Aquest és un exemple per a aclarir les idees, un degradat de diversos colors:

1. Obriu el diàleg dels degradats. Feu clic a Degradat nou . S'obre l'editor de degradat i mostra un degradat de blanc a negre.

   Figura 15.34. Degradat nou

2. Feu clic-dret en aquest degradat nou i seleccioneu Divideix el segment uniformement. Si voleu, ajusteu el nombre de segments.

   Figura 15.35. Degradat amb tres segments

   Cada segment està limitat amb dos lliscadors triangulars negres. Feu clic en un segment per a activar-ho. Pressionant la tecla Maj, podeu seleccionar diversos segments contigus.

3. En el menú contextual que obteniu en fer clic dret en el degradat, establiu el Color de l'extrem esquerre i el Color de l'extrem dret per al segment seleccionat o el grup de segments.

   Figura 15.36. Primer segment acolorit

   S'ha triat el vermell per a l'extrem esquerre i el groc per a l'extrem dret.

4. Feu el mateix per als altres segments. Llavors, utilitzeu les Funcions de barreja per al segment per tal d'aconseguir diversos efectes.

3.4. Diàleg dels Patrons |  | 3.6. Diàleg de les paletes

Report a bug in GIMP Informa d'un error de documentació