### 6.19. Modificadors d'interacció del llenç

Figura 15.90. Preferències dels modificadors

Aquesta pàgina us permet canviar les tecles modificadores per a qualsevol dels botons disponibles dels vostres dispositius d'entrada (ratolí, estilet, etc.), excepte el botó principal. Això es pot utilitzar per a canviar les accions realitzades en el llenç quan es prem un botó determinat en combinació amb una tecla modificadora.

#### 6.19.1. Activeu el diàleg

Podeu accedir a aquesta ordre des del menú principal Fitxer → Preferències,

#### 6.19.2. Opcions

Modificadors

Feu clic aquí per a establir els botons modificadors

  En fer clic en aquest botó amb un dels botons dels dispositius d'entrada (excepte el botó principal), permet canviar l'ordre que cada modificador realitza quan s'utilitza.

  Quan es fa clic, mostra una llista de les ordres actuals assignades a cadascun dels modificadors del botó que heu fet clic. Només es mostraran els modificadors que tinguin ordres adjuntes. Podeu afegir un element nou a la llista fent clic al botó de sota la llista, o eliminar un modificador que no necessiteu fent clic al botó de la dreta de cada element.

  Per a canviar el que fa un modificador, feu clic a la llista, que us mostrarà totes les opcions disponibles. Per a canviar el modificador que realitza una ordre, feu clic a la columna modificadora de l'esquerra i premeu el modificador o modificadors que voleu utilitzar. Es permeten múltiples modificadors, p. ex. Maj+Ctrl+botó central del ratolí (mostrat com el botó 2 del Punter agregat del sistema), per defecte s'adjunta a Gira la vista en passos de 15 graus.

Restableix la configuració dels modificadors desats als valors predeterminats

  En fer clic en aquest botó, es restabliran tots els modificadors dels dispositius d'entrada als seus valors predeterminats.

6.18. Interacció del llenç |  | 6.20. Comportament d'ajustament de la interacció del llenç

Report a bug in GIMP Informa d'un error de documentació