## Capítol 7. Dibuix amb el GIMP

## 1. Selecció

Sovint, quan treballeu sobre una imatge, voleu que només una part es vegi afectada. En el GIMP, això s'aconsegueix seleccionant aquesta part. Cada imatge té una selecció associada a ella. Moltes operacions del GIMP, però no totes, actuen solament sobre les porcions seleccionades de la imatge.

Figura 7.1. Com aïllaríeu l'arbre?

Hi ha moltíssimes situacions en què crear la selecció adequada és la clau per a obtenir el resultat desitjat, i això sovint no és gens fàcil d'aconseguir. Per exemple, en la imatge de dalt, suposem que desitgem tallar l'arbre del fons, i enganxar-lo en una altra imatge. Per fer-ho, cal crear una selecció que contingui l'arbre i res més. Això és difícil perquè l'arbre té una silueta molt complexa, i en diverses zones es fa impossible distingir-lo dels objectes que té al darrere.

Figura 7.2. Selecció mostrada com de costum amb una línia discontínua.

Vet aquí un punt molt important, i és crucial entendre-ho. En general quan es crea una selecció, es visualitza com una línia discontínua que tanca una porció de la imatge. La idea que podríeu fer-vos és que la selecció és un tipus de contenidor, amb les parts de la imatge seleccionades a dins, i les parts no seleccionades a fora. Aquest concepte de selecció està bé per a molts propòsits, però no és del tot correcte.

En realitat, la selecció està implementada com un canal. En termes d'estructura interna, és idèntic als canals vermell, verd, blau i alfa d'una imatge. Per això, la selecció té un valor definit per a cada píxel de la imatge, que va des de 0 (no seleccionat) fins a 255 (completament seleccionat). L'avantatge d'això és que permet que alguns píxels es trobin parcialment seleccionats, donant-los valors intermedis. Com podeu observar, hi ha moltes situacions en què és preferible tenir transicions suaus entre les regions seleccionades i les no seleccionades.

Així doncs, què és aquesta línia de guions que apareix quan es crea una selecció?

La línia discontínua és una línia de contorn que divideix les àrees que es troben més d'un 50% seleccionades de les àrees que es troben menys d'un 50% seleccionades.

Figura 7.3. La mateixa selecció en el mode Màscara ràpida.

En observar la línia discontínua que representa la selecció, recordeu sempre que només explica una part de la història. Si voleu veure la selecció amb tot detall, la manera més fàcil és fer clic al botó de la màscara ràpida en el cantó inferior esquerre de la finestra d'imatge. Això fa que la selecció es mostri com una capa de color translúcida sobre la imatge. Les àrees seleccionades no es veuen afectades, mentre que les àrees no seleccionades s'enrogeixen. Com més seleccionada estigui una àrea, menys vermella es veurà.

Moltes operacions treballen de manera diferent en el mode Màscara ràpida, com s'esmenta a la Visió general de la Màscara ràpida . Feu servir el botó Màscara ràpida en el cantó inferior esquerra de la finestra de la imatge per commutar el mode Màscara ràpida.

Figura 7.4. La mateixa selecció en el mode Màscara ràpida després de difuminar-la.

### 1.1. Difuminació

Amb la configuració predeterminada, les eines de selecció bàsica, com l'eina Selecció rectangular, creen seleccions nítides. Els píxels que són dins de la línia discontínua estan completament seleccionats, i els píxels que són fora completament no seleccionats. Podeu verificar-ho canviant al mode Màscara ràpida: veureu un rectangle net amb vores nítides, envoltat d'un vermell uniforme. Feu servir la casella «Difumina les vores» en les opcions de l'eina per a alternar entre seleccions graduals i seleccions nítides. El radi de difuminació, que podeu ajustar, determina la distància al llarg de la qual es produeix la transició.

Si ho seguiu, intenteu-ho amb l'eina Selecció rectangular, i després commuteu al mode Màscara ràpida. Veureu que el rectangle té una vora difusa.

La difuminació és particularment útil quan talleu i enganxeu, perquè ajuda a fer que l'objecte enganxat combini suaument en el seu contorn.

It is possible to feather a selection at any time, even if it was originally created as a sharp selection. Use Select → Feather from the main menu to open the Feather Selection dialog. Set the feather radius and click OK. Use Select → Sharpen to do the oppositesharpen a graduated selection into an all-or-nothing selection.

| Nota
Per a lectors amb una orientació tècnica: la difuminació funciona aplicant una difuminació gaussiana al canal de selecció, amb el radi de difuminació especificat.

### 1.2. Fer una selecció parcialment transparent

Podeu ajustar l'opacitat de la capa, però no podeu fer-ho directament per a una selecció. És prou útil fer transparent la imatge d'un got. Useu els següents mètodes per a ajustar l'opacitat de la capa:

- Per a seleccions simples, feu servir la Goma d'esborrar amb l'opacitat desitjada.

- Per a seleccions complexes: useu Selecció → Flotant per a crear seleccions flotants. Això crea una capa nova amb la selecció anomenada «Selecció flotant»(Secció 4.5, «Punt flotant»). En el diàleg de capes ajusteu el lliscador de l'opacitat en l'opacitat desitjada. Llavors ancoreu la selecció: fora de la selecció, el punter del ratolí inclou una àncora. Quan feu clic mentre el punter del ratolí té l'àncora, la selecció flotant desapareix del diàleg de capes i la selecció es troba en el lloc correcte parcialment transparent (l'ancoratge funciona d'aquesta manera només si s'activa una eina de selecció: també podeu usar l'ordre Capa d'ancoratge en el menú contextual fent clic botó-dret sobre la capa seleccionada en el diàleg de capes).

  I si utilitzeu sovint aquesta funció: Ctrl-C per a copiar la selecció, Ctrl-V per enganxar el porta-retalls com una selecció flotant, i Capes → Capa nova... per a convertir la selecció en una capa nova. Podeu ajustar l'opacitat abans o després de crear la nova capa.

- Una altra manera: useu Capes → Màscara → Afegeix una màscara de capa... per a afegir una màscara de capa a la capa amb la selecció, inicialitzant-la amb la selecció. Després feu servir un pinzell amb l'opacitat desitjada per a pintar la selecció amb negre, és a dir, pintar-la amb transparència. Llavors Capes → Màscara → Aplica la Màscara de capa. Vegeu Secció 2.1.4, «Màscares de capa».

- Per fer transparent el fons sòlid d'una imatge, afegiu un canal alfa, i useu la vareta màgica per seleccionar el fons. Llavors, feu servir l'eina Pipeta per seleccionar el color del fons, que es converteix en el color del primer pla en la caixa d'eines. Useu l'eina Pot de pintura amb el color seleccionat. Ajusteu el mode Pot de pintura a «Esborra el color», que esborrarà els píxels amb el color seleccionat; altres píxels s'esborraran parcialment i en canviarà el color.

  El mètode més senzill és usar Edita → Neteja, que dona una transparència completa a una selecció.

2.3. Desant imatges amb transparència |  | 2. Creació i ús de les seleccions

Report a bug in GIMP Informa d'un error de documentació