### 4.16. Rectangle arrodonit

Figura 16.35. Exemple d'ús del rectangle arrodonit en una selecció

Una imatge amb una selecció

Després d'usar «Rectangle arrodonit»

L'ordre Script-Fu «Rectangle arrodonit» converteix una selecció existent (rectangular, el·líptica o d'una altra forma) en una selecció rectangular amb les cantonades arrodonides. Els cantons es poden corbar cap a dintre (còncau) o cap a fora (convex). Per a fer això, l'ordre afegeix o suprimeix cercles en les cantonades de la selecció.

#### 4.16.1. Activació de l'ordre

Podeu accedir a aquesta ordre des de la barra del menú Selecciona → Rectangle arrodonit....

#### 4.16.2. Descripció de la finestra del diàleg «Rectangle arrodonit»

Figura 16.36. El diàleg «Rectangle arrodonit»

Radi (%)

  Podeu posar el radi dels cantons arrodonits en percentatge, usant el lliscador o un camp de text. Aquest valor és un percentatge de l'alçada o l'amplada, la que sigui més petita.

Còncau

  Si marqueu aquesta casella, els cantons seran còncaus (la corba cap a dins), en comptes de convex (la corba cap a fora).

4.15. Distorsiona |  | 4.17. Commuta la màscara ràpida

Report a bug in GIMP Informa d'un error de documentació