### 4.4. Escapça

L'eina Escapça s'utilitza per tallar una imatge. Afecta totes les capes de la imatge, visibles i invisibles. S'utilitza sobretot per a eliminar vores, o eliminar zones indesitjables per tal de proporcionar una àrea de treball més concentrada. És útil si necessiteu una mida d'imatge específica diferent de les dimensions originals de la imatge.

Per a definir l'àrea d'escapçament feu clic-i-arrossega amb el ratolí. Apareixerà una àrea emmarcada que mostra els límits del tall. Per a moure l'àrea, feu clic al mig i arrossegueu el rectangle. La redimensió es pot fer movent a prop de les vores. El cursor del ratolí canviarà i podreu arrossegar un costat si esteu al mig, o dos costats si esteu en un cantó. Mentre feu modificacions a l'àrea, la mida i la relació d'aspecte es mostraran a la barra d'estat.

Quan el punter del ratolí té forma de creu en moviment, podeu utilitzar els cursors de fletxa del teclat per a moure el rectangle d'escapçar. Mantenir polsada la tecla Maj permet un increment de 25 píxels.

Per finalitzar l'escapçat, feu clic dins del rectangle o premeu la tecla Retorn.

| Nota
Per defecte, la mida del llenç de la imatge no es modifica després de retallar-la. Les Opcions de l'eina Escapça tenen el paràmetre Suprimeix els píxels retallats que es pot comprovar per assegurar-se que la mida del llenç també s'ajusta a l'àrea escapçada.

| Suggeriment
Podeu utilitzar Guies per posicionar l'àrea d'escapçat. Assegureu-vos que l'opció Visualitza → Ajusta a les guies estigui marcada.

#### 4.4.1. Activació de l'eina

Hi ha diferents possibilitats d'activar l'eina:

- Des de la barra del menú imatge Eines → Eines de transformació → Escapça.

- Fent clic a la icona eina: a la barra d'eines

- Fent clic a la tecla drecera Maj+C.

#### 4.4.2. Tecles modificadores

Quan es manté el clic sobre el rectangle de tall, les nanses desapareixen i

- prement la tecla Ctrl es commuta l'opció Estendre's des del centre,

- prement la tecla Maj es commuta a l'opció Fixat, que permet fixar algunes dimensions.

#### 4.4.3. Opcions

Figura 14.99. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Només les capes seleccionades

  Aquesta opció farà l'efecte escapça només a les capes seleccionades.

Suprimeix els píxels retallats

  Quan està marcada, la mida del llenç s'ajustarà a l'àrea retallada. De manera predeterminada no està marcada, el qual vol dir que després d'escapçar: les capes s'han ajustat, però la mida del llenç encara és la mateixa. Això és per assegurar-te que no treguis res per accident.

Permet créixer

  Aquesta opció permet escapçar més enllà dels límits de la imatge (o capa), i fins i tot el llenç. Així podeu donar la mida que vulgueu a la imatge resultant. La transparència s'utilitzarà si no hi ha material per a escapçar.

  Figura 14.100. Exemple per «Permetre l'engrandiment»

  Una imatge en un llenç gran

  L'opció està marcada: el rectangle del tall s'estén més enllà del llenç.

  La imatge resultant.

Expandeix des del centre

  Quan s'activa aquesta opció, el rectangle de tall s'estén des del primer píxel premut agafat pel centre. Podeu commutar l'opció amb Ctrl mentre traceu un rectangle de tall.

Fixat

  També podeu accedir a aquesta opció prement la tecla Ctrl mentre marqueu el rectangle de tall. El tall respectarà una relació de dimensions fixes entre l'amplada i l'alçada:

  - Proporcions: és l'opció per defecte. L'amplada i l'alçada mantenen la proporció que tenen en la imatge original, quan es dibuixa el rectangle de tall.

  - Amplada / Alçada: només l'Amplada o l'Alçada és fix. El valor d'aquesta dimensió pot ser definit en el quadre de text de sota. El valor per defecte és de 100 píxels.

  - Mida: l'alçada i l'amplada seran fixes. Els seus valors es poden definir en el quadre de text de sota, per exemple «150x50». El rectangle de tall adoptarà aquests valors tan aviat com feu clic a la imatge. A la dreta, dos botons permeten seleccionar un format Paisatge (amplada) o Retrat (alçada) per al rectangle de tall.

Posició

  Aquests dos camps de text contenen les coordenades horitzontals i verticals actuals del cantó superior esquerre de la selecció. Podeu utilitzar aquests camps per ajustar la posició de la selecció amb precisió.

Mida

  Aquests dos camps de text contenen l'amplada i l'alçada actuals de la selecció. Podeu utilitzar aquests camps per ajustar la mida de la selecció amb precisió.

Ressaltat

  Si habiliteu aquesta opció, l'àrea seleccionada serà emfatitzada per una màscara circumdant per facilitar la selecció visual.

  L'opacitat de la zona fosca es pot configurar amb el cursor Opacitat ressaltada.

Guies

  Amb aquest menú podeu seleccionar el tipus de guies que es mostren dins de la selecció per a fer més fàcil la creació d'una selecció, respectant les Regles de composició fotogràfica.

  Hi ha sis opcions disponibles:

  - Sense guies

  - Línies centrals

  - Regla dels terços

  - Regla de les quintes

  - Secció àuria

  - Línies diagonals

Reducció automàtica

  El botó Reducció automàtica intentarà localitzar una vora a la capa activa per a adaptar-s'hi. Aquesta opció només funciona bé amb objectes aïllats que contrasten nítidament amb el fons.

  Figura 14.101. Exemple de Reducció automàtica

  Una imatge amb un límit nítid i un rectangle de tall.

  Després de fer clic al botó auto encongeix, el rectangle de tall s'ha encongit per a adaptar-se els límits nets.

Encongit fusionat

  Aquesta opció funciona igualment amb o sense la Reducció automàtica. Utilitza la informació del píxel de totes les capes visibles, i no només de la capa activa.

4.3. Mou |  | 4.5. Gira

Report a bug in GIMP Informa d'un error de documentació