### 3.4. Pot de pintura

Aquesta eina omple una selecció amb el color del primer pla actual. Si feu Ctrl+clic i utilitzeu l'eina Pot de pintura, utilitzarà el color del fons. Depenent de com s'estableixen les opcions de l'eina, l'eina Pot de pintura omplirà tota la selecció o només les parts en què els colors són similars al lloc on feu clic. Les opcions de l'eina també afecten la manera com es fa la transparència.

La quantitat de farcit depèn del llindar d’emplenat que heu especificat. El llindar d’emplenat determina fins a quin punt s’escamparà el farcit (similar a com funciona l'eina Selecció difusa funciona). L’ompliment s’inicia en el punt en què feu clic i s’estén cap a fora fins que el color o el valor alfa esdevé «massa diferent».

Quan ompliu objectes en una capa transparent (com les lletres en una capa de text) amb un color diferent de l'anterior, es pot tenir una vora del color d'abans que envolti els objectes. Això és a causa d'un Llindar blanc i negre baix, en el diàleg d'opcions del Pot de pintura. Amb un Llindar blanc i negre baix, l'eina no omple amb píxels semitransparents que destaquen sobre l'emplenat, ja que mantenen el seu color original.

Per a omplir àrees totalment transparents heu d'assegurar-vos que l'opció «Bloqueig» (en el diàleg de capes) estigui desmarcada. Si s'activa aquesta opció, s'ompliran només les parts no transparents de la capa.

#### 3.4.1. Activació de l'eina

Hi ha diferents possibilitats per a activar l'eina:

- Des del menú imatge: Eines → Eines de pintura → Pot de pintura.

- Fent clic a la icona eina en la caixa d'eines.

- Polsant la tecla drecera Maj+B.

#### 3.4.2. Tecles modificadores

- Polsant Ctrl, de manera similar a les eines de pintura permet triar els colors circumdants sobre el llenç sense haver de canviar a l'Eina Pipeta.

- Maj commuta sobre la marxa el color similar o el de tota la selecció.

- Alt commuta el tipus de farcit entre els colors FG i BG.

#### 3.4.3. Opcions

Figura 14.49. Diàleg d'opcions de l'eina

Normalment, les opcions de l'eina es mostren en una finestra adjunta sota la caixa d'eines tan aviat com activeu una eina. Si no ho són, podeu accedir-hi des del menú principal a través de Finestres → Finestres acoblables → Opcions de l'eina que obre la finestra d'opcions de l'eina seleccionada. També es pot accedir a les opcions d'eina disponibles fent doble clic a la icona de l'eina corresponent en la Caixa d'eines.

Mode, Opacitat

  MireuEines de pintura per a conèixer les opcions que són comunes a totes aquestes eines. Només s'expliquen ací les opcions específiques de l'eina Pot de pintura.

Tipus d'emplenat

  El GIMP ofereix tres tipus d'emplenat:

  Emplenat del color del primer pla

    estableix el color d'emplenat amb el color del primer pla seleccionat.

  Emplenat del color del fons

    defineix el color d'emplenat per l'actual color del fons seleccionat.

  Omple amb el patró

    estableix el color d'emplenat pel patró que s'ha seleccionat. Podeu seleccionar el patró per a utilitzar-lo en una llista desplegable.

    Aquesta llista desplegable permet a l'usuari seleccionar un dels molts patrons d'emplenat per a utilitzar-los a la següent operació. La llista és controlada pels quatre botons de la part inferior del selector.

Àrea afectada

  - Omple tota la selecció fa que el GIMP ompli una selecció preexistent o tota la capa. Un apropament més ràpid per a fer el mateix podria ser fer clic i arrossegar el primer pla, color de fons o patró, deixant-lo a la selecció. També, si premeu la tecla Ctrl, podreu escollir un color de la imatge com a color de primer pla.

  - Omple colors similars: és la configuració predeterminada, l'eina omple l'àrea amb un color proper al píxel al qual heu fet clic. La similitud del color es defineix per les opcions de Troba colors similars. Feu clic i arrossegueu per a omplir.

  - Ompliu per detecció de la línia artística: això us permet omplir àrees envoltades d'«arts lineals», intentant no deixar cap píxel sense omplir prop de les línies, i tancant les zones potencials.

    La detecció de la línia artística també es coneix com a Smart Colorization (acoloriment intel·ligent). L'autor descriu clarament els problemes que va trobar a https://girinstud.io/news/2019/02/smart-colorization-in-gimp/. Les opcions es descriuen a continuació.

Cerca de colors semblants

  Aquestes opcions apareixen quan està marcada l'opció Ompliu amb colors similars:

  - L'opció Àrees transparents plenes ofereix la possibilitat d'omplir àrees amb baixa opacitat.

  - Mostra fusionada: si activeu aquesta opció, el mostreig no es calcula només a partir dels valors de la capa activa, sinó de totes les capes visibles.

    Per a més informació, consulteu l'entrada del glossari.

  - Per a entendre quins són els veïns de la diagonal, consulteu Diagonal-neighbors> a l'eina Selecció difusa.

  - Please refer to Anti-aliasing in Glossary.

  - El lliscador Llindar estableix el nivell en què el farcit dels límits mesura la intensitat del color. Una configuració alta, omplirà més imatge multicolor i, per contra, una configuració baixa n'omplirà menys.

  - Amb l'opció Omple segons podeu triar quin component de la imatge GIMP utilitzareu per a calcular la similitud i determinar els límits del farciment.

    Els components que podeu triar són Composició, Vermell, Verd, Blau, To HSV, Saturació HSV, Valor HSV, Lluminositat LCh, Croma LCh, To LCH, Alfa.

    Aquesta opció no és fàcil d'entendre. Heu triat, per exemple, el canal vermell. Quan feu clic a qualsevol dels píxels, l'eina cerca els píxels contigus similars al del canal vermell amb el del píxel premut, d'acord amb el Llindar blanc i negre establert. Un exemple:

    Imatge original: tres tires amb els degradats de colors purs. Vermell (255; 0; 0), Verd (0; 255, 0), Blau (0; 0; 255). Utilitzarem l'eina Pot de pintura amb el color magenta i un Llindar blanc i negre a 15.

    Imatge 1: Omple segons el canal = Compost. Hem fet clic successivament en les tres franges de color. Cada franja està plena d'acord amb el Llindar blanc i negre.

    Imatge 2: Omple amb vermell. Hem fet clic a la franja vermella. L'eina busca els píxels contigus que tenen un valor similar al canal vermell, segons el llindar establert. Només una zona estreta correspon a aquests estàndards. En el verd i el blau de la franja, el valor dels píxels del canal vermell és 0, molt diferent del valor del canal vermell del píxel premut: el color no s'estén pel costat.

    Imatge 3: Omple segons = Vermell. Hem fet clic a la franja verda. El valor del píxel premut en el canal vermell és 0. Tots els píxels de les franges verdes i blaves tenen el mateix valor del canal vermell (0): tots estan pintats.

    Figura 14.50. Exemple per «Omple segons»

    Imatge original

    Imatge 1

    Imatge 2

    Imatge 3

Detecció de la línia artística

  Aquestes opcions apareixen quan està marcada l'opció Ompliu per detecció de la línia artística:

  Figura 14.51. Exemple d'«Omple per detecció de la línia artística»

  L'eina Pot de pintura aplicada amb un clic-i-arrossega amb opcions predeterminades. No s'adapta bé a aquesta imatge, especialment les celles que estan gairebé esborrades.

  - Font: per defecte, la informació per al càlcul de la línia artística es pren de Totes les capes visibles. També podeu seleccionar la capa, la capa per sota de la seleccionada, o la capa per sobre de la seleccionada com a font.

  - Detecta l'opacitat en lloc de l'escala de grisos: omple les regions completament transparents.

  - Llindar de detecció de la línia artística: llindar per a detectar el contorn (els valors més alts detectaran més píxels).

Tancament de la línia artística

  Aquestes opcions apareixen quan està marcada l'opció Ompliu per detecció de la línia artística:

  - Tancament automàtic: quan aquesta opció està habilitada, la longitud màxima de la bretxa defineix la bretxa màxima (en píxels) en la línia artística que es pot tancar.

  - Tancament manual a la capa d'ompliment: quan està activat, es consideren els píxels de la capa d'origen de la línia artística seleccionada que utilitzen el color d'emplenament seleccionat com a tancament de la línia artística.

    Aquest paràmetre només està activat quan l'origen de la línia artística és Capa per sota de la seleccionada, o Capa per sobre de la seleccionada.

    Quan el vostre esbós artístic té forats, podeu omplir-los amb un pinzell del color de farciment d'una capa superior o inferior, abans d'utilitzar el pot de pintura en la capa de color. Especialment en imatges més grans, això pot ser més ràpid que seleccionar Totes les capes visibles com a font.

    La Capa per sota de la seleccionada seria més útil quan esteu pintant un esbós escanejat, mentre que la Capa per sobre de la seleccionada es pot utilitzar quan esteu dibuixant i omplint els colors per sota del croquis.

Ompliu les vores

  Aquestes opcions apareixen quan està marcada l'opció Ompliu per detecció de la línia artística:

  - Mida màxima de creixement: nombre màxim de píxels crescuts amb l'art lineal. L'augment d'aquest valor fa les línies més fines.

    Per a millorar les celles de l'exemple, La mida màxima de creixement es redueix a 1.

  - Les Vores difuminades: omplen les vores.

  - Traça vores: el traç omple les vores amb les opcions de traç de l'eina Pintura seleccionada a la llista desplegable de sota.

#### 3.4.4. Ompliu una selecció difuminada

Fent clic repetidament a una selecció amb les vores difuminades, omplireu progressivament el límit difuminat:

Figura 14.52. Exemple d'«Omple una selecció difuminada»

Imatge original

Després de fer 3 clics més amb l'eina Pot de pintura

3.3. Eines de pintura (llapis, pinzell, aerògraf) |  | 3.5. Degradat

Report a bug in GIMP Informa d'un error de documentació